dh-unibe/image-text_koenigsfelden-charters-post-1500 huggingface dataset:
Ich, Hanman von Ostran, ✳ tuͦn kunt ✳ allen den, die disen brieff sehent odˀ hoͤrent lesen, ✳ daz fùr mich kam,
do ich offenlich ze gericht sass ze Villnachˀn in dem dorff, ✳ Heini Dùfelbeis, dˀ min eigē ist von dem lip, ✳ von
Talhein, ze eim teil, ✳ und Fridrich, schaffnˀ ✳ dˀ erwirdigen, geistlichē froͧwē, dˀ aͤptischinen un̄ dez cōventz ✳ dez ✳
gotzhus ze Kùngsvelt, ✳ ze dem andˀn teil, ✳ und offnz dˀ vorgen̄̄ Heini Dùfelb̄, ✳ daz er ze koͧffenn gebn̄ hett ✳ recht un̄
redelich fùr recht eigen ✳ dem jetzgen̄̄ Fridrich, schaffnˀ, ze den vorgeschribnē froͧwē handē, ✳ ein mùli, ist gelegen
nidˀtalp dem dorff ze Talheim an dem bach, ✳ giltet jerlichs zwein mùtt kernen, ✳ umb drizēhen pfunt steblˀ, dero
er gar und gentzlich gewˀt wˀ, dez er oͧch vˀgach vor mir ✳ un̄ si in sinen redlichē nutz bewendz hett. ✳ und gab dˀ
egen̄̄ Heini Dùfelb̄ die vorgn̄̄ mùli uff vor gericht ✳ und enzeche sich mit minem willen und gunst fùr sich un̄
sin erbn̄ allˀ rechtē und eigenschaft, so er hatt gehept an die obgen̄̄ mùli, und vˀtigot si oͧch mit minˀ hand von
gerichtes wegen ✳ in des obgen̄̄ Fridrich hand, ze den obgeschribnē froͧwen handen, ✳ mit allˀ geworsāmi, worttē
und wˀchē, so nach gewonheit odˀ nach recht dar zuͦ hoͤren solt odˀ mocht, also daz alle, die in geriht
warē und gefraͤgt wurden von mir, ✳ erteilten uff den eid, ✳ daz es beschehē wˀ, ✳ dz es wol kraft und
bestetung hab̄n soͤlt un̄ moͤcht nu und hie nach. ✳ und loͧpt oͧch dˀ selb Heini Dùfelbeis, dˀ obgen̄̄ mùli recht
wˀ sin fùr eigen, wa sin die vorgen̄̄ froͧwē notdùrftig sint, an geistlichē odˀ weltlichem gericht. er
loͧpt oͧch, widˀ disen koͧff niemˀ ze tuͦnn noch ze sprechē, wedˀ mit gericht, geistlichē noch weltlichem, ✳
noch aͧn geriht, aͧn all geverd. ✳ und warē ✳ hie ✳ bi, ✳ do disù ✳ enzihung, vˀtgung und koͧff beschahen, Ruͦdolf Loͤss
und Bˀschi Loͤss von Villnachˀn ✳ und Hans Ruͦdolf vō Schintznach ✳ und andˀ erbˀ lùt genuͦg. har umb, dz diss
alles war sig und stett belibe nu un̄ hie nach, ✳ so han ich, dˀ obgen̄̄ Hanman von Ostran, min eigē insigel
von gerichtes wegen, ✳ woͧn es mir erteillz wart mit urteil, ✳ und oͧch durch ernstlich bett dez vorgen̄̄ Heini
Dùfelbeis, ✳ gehenket an disen brieff, ✳ der geb̄n wart ze Villnachˀn ✳ des jares, do man zalt von gotes
gebùrt drùzēhen hundert jar, dar nach in dem siben und sechszigosten jare, an dem nesten
dunrstag vor sant Valentins tag. ✳
Königsf. 338
Staatsarchiv
AARGAU
367
1367 .
lr̄a de mol̄ndiō in Talhein
K ✳
O 28